ເຮືອບິນອອສເຕຣເລຍ ຫາຍສາບສູນໃນອາຟຣິກາ
ເຮືອບິນຫາຍສາບສູນໄປພ້ອມກັບ 9 ຄົນ ຊຶ່ງຮວມທັງ​ພວກ​ຫົວໜ້າ​ບໍລິຫານ​ບໍ່​ແຮ່​ ທີ່ນໍາພາໂດຍ​ຜູ້​ບໍລິຫານ​ທ່ີ​ຮັ່ງມີ​ທ່ີສຸດຄົນ​ນຶ່ງຂອງ​ອອສ​ເຕຣ​ເລຍ
ນາຍົກລັດຖະມຸນຕີອອສເຕຣເລຍກ່າວວ່າ ລັດຖະບານຂອງທ່ານຈະ ເຮັດທຸກສິ່ງທຸກຢ່າງ ໂດຍບໍ່ມອງຂ້າມສິ່ງໃດເລີຍ ເພື່ອຊອກຄົ້ນຫາ 9 ຄົນ ທ່ີຫາຍສາຍສູນໄປ ພ້ອມກັບເຮືອບິນລຳນຶ່ງທີ່ຫາຍສາບສູນໄປໃນຂະນະທ່ີກຳລັງບິນ ຈາກ ປະເທດ Cameroon ໄປຍັງສາທາລະນະລັດ Congo ນັ້ນ ທ່ານ Kevin Rudd ກ່າວໃນວັນຈັນມື້ນີ້ວ່າ ໄດ້ມີການນຳ ໃຊ້ຊັບພະຍາກອນທາງການທູດແລະກົງສູນຢ່າງກວ້າງຂວາງ ໃນຄວາມພະຍາຍາມເພື່ອຊອກຫາພວກທ່ີຫາຍສາບສູນໄປ ຊຶ່ງຮວມທັງພວກຫົວໜ້າບໍລິຫານບໍ່ແຮ່ຂອງອອສເຕຣເລຍຫລາຍຄົນ ພາຍໃຕ້ການ ນຳພາຂອງຜູ້ບໍລິຫານທ່ີຮັ່ງມີທ່ີສຸດ ຄົນນຶ່ງ ຂອງອອສເຕຣເລຍ ເຮືອບິນຮັບເໝົາລຳນີ້ ໄດ້ຫາຍສາບສູນໄປໃນວັນເສົາຜ່ານມານີ້ ໃນ ຂະນະທ່ີກຳລັງບິນຈາກນະຄອນຫລວງYaounde ຂອງ Cameroonໄປຍັງເມືອງ Yangadou ຂອງ Congo ອອສເຕຣເລຍ ການາດາແລະສະຫະລັດກຳລັງດຳເນີນງານຮ່ວມກັນກັບ ພວກເຈົ້າໜ້າທ່ີທ້ອງຖິ່ນຈາກ Cameroon, Gabon ແລະສະທາລະນະລັດ Congo ເພື່ອທຳການຊອກຫາໃນປ່າດົງຕຶບ ບ່ອນທ່ີເຮືອບິນລຳນີ້ຫາຍສາບສູນໄປນັ້ນ